በሼህ ኑር ኢማም ላይ የተፈፀመውን ግድያ የሃይማኖት ተቋማት አወገዙ
አዲሰ አበባ፤ ሐምሌ 5/2005 (ዋኢማ) – የኢትዮጵያ የሃይማኖት ተቋሞች ጉባኤ አመራሮች የእስልምና እምነት መምህርና የሀይማኖት አባት በሆኑት ሼህ ኑር ኢማም ላይ የተፈፀመውን አሰቃቂ ግድያ በደሴ ከተማ ተገኝተው አወገዙ፡፡የጉባኤው ዋና ፀሃፊ መጋቢ ዘሪሁን ደጉ “ግድያው በአንድ ግለሰብ ላይ የተፈፀመ ሳይሆን በሰላም ወዳድ ኢትዮጵያውያንና በሀይማኖት አስተማሪዎች ላይ የተቃጣ የወንጀል ድርጊት መሆኑን በመገንዘባችን ድርጊቱን አጥብቀን አውግዘንዋል” ብለዋል፡፡መጋቢ ዘሪሁን እንዳሉት ሼህ ኑር ኢማም በሁሉም ሀይማኖቶች መካከል ለዘመናት የዘለቀው መቻቻልና አብሮ በሰላም የመኖር እሴት በተተኪው ትውልድም ተጠብቆ እንዲቀጥል ደከመኝ ሰለቸኝ ሳይሉ ያስተማሩ ታላቅ የሃይማኖት አባትነበሩ፡፡የሳቸውን አስተምህሮ ሰምተው ሰላማዊ ግንኙነት በመገንባት በሀይማኖት መከባበር የላቀ ተሞክሮ ያላቸው የወሎና የአካባቢውን ነዋሪዎች ተፈጥረዋል ነው ያሉት፡፡የኢትዮጵ ያየሀይማኖቶች ተቋማት ጉባኤና አባል ቤተእምነቶች ወንጀሉን የፈፀሙ ተጠርጣሪዎች በመንግስትና በህብረተሰቡ ጥብቅክትትል በመያዛቸው እንዳስደሰታቸውም ገልፀዋል፡፡  ለሌሎች አስተማሪ የሆነ ፍትህ በአስቸኳይ እንዲሰጣቸውም ጠይቀዋል፡፡ከአምስት የጉባኤው አባል ተቋማት የተውጣጡት የካውንስልና የቦርድ አባላት ለሟች ቤተሰቦች መፅናናትን ተመኝተዋል፡፡ይህ በንዲህ እንዳለ ኢትዮጵያ የጀመረችውን የእድገት ጉዞለማደናቀፍና የህዝቡን ሰላም ለማደፍረስ የሚጥሩ አካላት አጥብቆ እንደሚቃወም የአዲስ አበባ ከተማ መስተዳድር የኃይማኖት ተቋማት ጉባዔ ዕህፈት ቤት ገልጿል፡፡ፅህፈት ቤቱ ለኢትዮጵያ ሬድዮና ቴሌቪዥን ድርጅት በላከው መግለጫ አውግዟል በኃይማኖት አባቶችና በንፁኃን ዜጎች ላይ የሽብር ጥቃት የሚፈፅሙትን አካላት አወግዛለሁ ብሏል፡፡ ህብረተሰቡም እንዲህ አይነቱን ተግባር የሚፈፅሙ ግለሰቦችና ቡድኖች መደበቂያ እንዳይሆን አሳስቧል፡፡እንደ ኢሬቴድ ዘገባ የአዲስ አበባ አስተዳደር የኃይማኖት ተቋማት ጉባዔ ፅህፈት ቤት ለሼክ ኑር ኢማም መሀመድ ቤተሰቦች መፅናናትን ተመኝቷል፡፡